ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1226/00

υποβολή: Jaime Valdivielso de Cu (PPE-DE) προς την Επιτροπή

(14 Απριλίου 2000)

Θέμα: Περιβάλλον

Προσφάτως η Ευρωπαϊκή Επιτροπή πρότεινε ένα σύστημα αγοραπωλησίας εκπομπών μεταξύ των διαφόρων χωρών μελών το οποίο θα μειώσει το απαιτούμενο κόστος για την εφαρμογή του Πρωτοκόλλου του Κυότο, το οποίο προβλέπει τη μείωση κατά 8 % του επιπέδου των σημερινών εκπομπών κατά την περίοδο μεταξύ 2008 και 2012. Σε κάθε περίπτωση, εννοούνται οι εκπομπές των αερίων αυτών, και μόνον.

Δεν πιστεύει η Επιτροπή ότι θα ήταν σκοπιμότερο να προσαρμοσθούν οι παράμετροι αυτές κατά παραγόμενη μονάδα, ώστε οι επιχειρήσεις μας να καταστούν ανταγωνιστικότερες από περιβαλλοντική άποψη, και να προωθηθεί με άμεσο τρόπο η έρευνα και η ανάπτυξη τεχνικών παραγωγής φιλικότερων προς το περιβάλλον;

Ποια μέτρα σκοπεύει να λάβει η Ευρωπαϊκή Επιτροπή ώστε να αποφευχθεί η μετακίνηση της βιομηχανίας μας σε χώρες με ελαστικότερη νομοθεσία επί του θέματος;

Απάντηση της κας Wallstrm εξ ονόματος της Επιτροπής

(30 Μαΐου 2000)

Η Επιτροπή δεν πιστεύει ότι θα ήταν καταλληλότερο να χρησιμοποιηθούν οι εκπομπές ανά παραγόμενη μονάδα ωςπόβαθρο για την εκπλήρωση των δεσμεύσεων που απορρέουν από το πρωτόκολλο του Κυότο. Εκείνο που είναι σημαντικότερο είναι ότι αυτό συμβαίνει επειδή οι στόχοι του πρωτοκόλλου του Κυότο αποτελούν απόλυτους στόχους, με αποτέλεσμα οι εκπομπές αερίων θερμοκηπίου, από την πλευρά της Κοινότητας, να πρέπει κατά συνέπειαν να περιοριστούν, σε απόλυτους όρους, εάν πρόκειται να τηρηθούν οι διεθνείς δεσμεύσεις της Κοινότητας.

Εκείνο που πρέπει να σημειωθεί, σε συνάρτηση με το ενδεχόμενο της μεταφοράς των βιομηχανικών κλάδων εκτός της Κοινότητας, είναι ότι όλοι οι σημαντικότεροι βιομηχανικοί ανταγωνιστές της Κοινότητας έχουν δεσμευθεί να εκπληρώσουν τους στόχους της μείωσης των εκπομπών τους, για την επίτευξη των οποίων θα απαιτηθεί επίσης ηιοθέτηση των σχετικών πολιτικών που θα τεθούν σε εφαρμογή. Κατά συνέπεια, είναι πιθανόν οι εταιρείες που έχουν την έδρα τους σε άλλες βιομηχανικές χώρες να χρειαστεί να καταβάλουν προσπάθειες συγκρίσιμες με τις ανάλογες προσπάθειες που θα απαιτηθεί να καταβάλουν οι εταιρείες της Κοινότητας.

Σε ό, τι αφορά την πιθανότητα της μετακίνησης των βιομηχανικών μονάδων στις αναπτυσσόμενες χώρες, που δεν είναιποχρεωμένες να εκπληρώσουν συγκεκριμένους στόχους βάσει του πρωτοκόλλου του Κυότο, η Επιτροπή είναι της γνώμης ότι οι αποφάσεις για την μετακίνηση των βιομηχανικών μονάδων θα εξαρτηθούν από πάμπολλους παράγοντες, μεταξύ των οποίων τα περιβαλλοντικά κριτήρια αποτελούν μόνο ένα. Μακροπρόθεσμα, ωστόσο, μπορεί να αναμένεται ότι οι προσπάθειες για τον περιορισμό των εκπομπών θα χρειαστεί επίσης να αναληφθούν και από τις αναπτυσσόμενες χώρες, εάν πρόκειται ποτέ να εκπληρωθούν οι στόχοι της σύμβασης-πλαισίου για την αλλαγή του κλίματος.
ΓΡΑΠΤΗ ΕΡΩΤΗΣΗ E-0497/00

υποβολή: Esko Seppnen (GUE/NGL) προς την Επιτροπή

(24 Φεβρουαρίου 2000)

Θέμα: Αναθεώρηση της οδηγίας ΕΕ

Η γερμανική μητρική εταιρεία της Fujitsu Siemens Computers έκλεισε το παράρτημά της στη Φινλανδία για λόγους σαφώς όχι οικονομικούς, προκειμένου να διατηρήσει θέσεις απασχόλησης στη Γερμανία. Από αυτή την άποψη η εταιρεία αθέτησε τιςποχρεώσεις της για ενημέρωση και διαβούλευση οι οποίες απορρέουν από την οδηγία ΕΕΕ καθώς και τηνποχρέωσή της να συζητήσει την απόφασή της με τα αρμόδια διοικητικά στελέχη και με τους αρμόδιους για τη λήψη αποφάσεων (COM(1998)612 τελ.)(1). Εμπίπτει στις αρμοδιότητες της Επιτροπής να ελέγχει το κατά πόσο τηρείται η οδηγία αυτή και προτίθεται να τροποποιήσει την οδηγία, ώστε να γίνει πιο δεσμευτική;

(1) ΕΕ C 2 της 5.1.1999, σελ. 3.

Απάντηση της κας Διαμαντοπούλου εξ ονόματος της Επιτροπής

(3 Απριλίου 2000)

Η Επιτροπή δεν διαθέτει κανένα στοιχείο από το οποίο να προκύπτει ότι ηποχρέωση για ενημέρωση και διαβούλευση των εργαζομένων που προβλέπονται στην οδηγία 94/45/ΕΚ του Συμβουλίου, της 22ας Σεπτεμβρίου 1994, για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους(1) παραβλέφθηκαν στην περίπτωση που αναφέρθηκε από τον αξιότιμο κ. βουλευτή. Ούτως ή άλλως εφόσον η οδηγία αυτή μεταφέρθηκε κατάλληλα στο γερμανικό δίκαιο εμπίπτει καταρχήν στις εθνικές αρχές η αρμοδιότητα να εκτιμήσουν ενδεχόμενες παρατυπίες όσον αφορά τους ισχύοντες κανονισμούς κοινοποιηθείσες σε αυτές ενδεχομένως από αυτούς που θεωρούν πως έχουν θιχτεί.

Η Ευρωπαϊκή Επιτροπή προχωρά σήμερα στην εξέταση της εφαρμογής της οδηγίας αυτής. Κατά τις επόμενες εβδομάδες θα εγκρίνει έκθεσηπόψη του Κοινοβουλίου και του Συμβουλίου σχετικά με το θέμα αυτό.

Σε ό,τι αφορά την πρόταση οδηγίας του Συμβουλίου σχετικά με την ενημέρωση και τη διαβούλευση των εργαζομένων, η Επιτροπή επέμεινε επανειλημμένως για την ταχύτατη έγκρισή της από το Κοινοβούλιο και το Συμβούλιο. Προς το παρόν οι προτεινόμενες διατάξεις εννοείται πως δεν εφαρμόζονται.

(1) ΕΕ L 254 της 30.9.1994.
ΓΡΑΠΤΗ ΕΡΩΤΗΣΗ P-0644/00

υποβολή: Michl Ebner (PPE-DE) προς το Συμβούλιο

(25 Φεβρουαρίου 2000)

Θέμα: Η στάση του Βελγίου και της Γαλλίας έναντι της Αυστρίας

Το Βέλγιο και η Γαλλία τηρούν εδώ και μερικές ημέρες έναντι της Αυστρίας μια επιθετική πολιτική περιορισμού. Αυτό, το πράττουν λόγω του φόβου τους, ότι στην Αυστρία είναι δυνατόν να τεθούν σε κίνδυνο η προστασία των ατόμων και των μειονοτήτων λόγω της συμμετοχής του κόμματος FP στην κυβέρνηση. Ταυτόχρονα όμως, το Βέλγιο και η Γαλλία, μαζί με την Τουρκία, είναι οι μοναδικές χώρες που δεν έχουνπογράψει τη συμφωνία πλαίσιο για την προστασία των εθνικών μειονοτήτων του Συμβουλίου της Ευρώπης.

1. Είναι δικαιολογημένη η στάση της Γαλλίας και του Βελγίου ενόψει του γεγονότος, ότι και στις δύο χώρες εκκρεμεί ηπογραφή και κύρωση της συμφωνίας πλαίσιο για την προστασία των εθνικών μειονοτήτων του Συμβουλίου της Ευρώπης και ότι ως εκ τούτου και οι δύο χώρες δεν εγγυώνται το κατώτατο ευρωπαϊκό επίπεδο σε ό,τι αφορά την προστασία των μειονοτήτων;

2. Είναι δικαιολογημένο, κάθε χώρα ανεξάρτητα από τη δική της πολιτική ιστορία ή θέση (ας αναλογισθούμε την πολιτική της κενής έδρας της Γαλλίας κατά τη δεκαετία του εξήντα ή την πολιτική αρνησικυρίας της Μεγάλης Βρετανίας) να θέτει σε περιορισμό ένα άξιο εμπιστοσύνης μέλος της Ευρωπαϊκής Ένωσης χωρίς νομική βάση;

Απάντηση

(2 Μαΐου 2000)

Δεν θα άρμοζε να εκφράσει το Συμβούλιο άποψη για τα μέτρα που έχουν λάβει οιαδήποτε ή οιεσδήποτε από τις Κυβερνήσεις των κρατών μελών και που δεν έχουν άμεση σχέση με τις εργασίες του Συμβουλίου. Παν τέτοιο μέτρο είναι θέμα αρμοδιότητας των Κυβερνήσεων των οικείων κρατών μελών.
ΓΡΑΠΤΗ ΕΡΩΤΗΣΗ P-0897/00

υποβολή: Vincenzo Lavarra (PSE) προς την Επιτροπή

(16 Μαρτίου 2000)

Θέμα: Κρίση εσπεριδοειδών στον ιταλικό Νότο

Οι παραγωγοί εσπεριδοειδών της Σικελίας και της Νότιας Ιταλίας είναι ανήσυχοι για την κρίση που αντιμετωπίζει ο τομέας τον τελευταίο καιρό. Η Σικελία διαθέτει μεν ευνοϊκές κλιματικές συνθήκες για την παραγωγή πορτοκαλιώνψηλής ποιότητας, μειονεκτεί όμως λόγω της οικονομικής της καθυστέρησης και της μεγάλης απόστασής της από τις ευρωπαϊκές αγορές.

Όλοι αυτοί οι παράγοντες, τους οποίους επιτείνει ο ανταγωνισμός από τους παραγωγούς εσπεριδοειδών τρίτων χωρών, με χαμηλότερο κόστος παραγωγής, επηρεάζουν σοβαρά την επιβίωση δεκάδων χιλιάδων επιχειρήσεων, με μεγάλες κοινωνικές επιπτώσεις στο επίπεδο της απασχόλησης και κατά συνέπειαν της οικονομίας μιας περιφέρειας με πολύψηλή ανεργία, όπου η κύρια πηγή απασχόλησης είναι η γεωργία.

Εξίσου σημαντικές θα είναι οι επιπτώσεις στο περιβάλλον από μια ενδεχόμενη εγκατάλειψη της καλλιέργειας των εσπεριδοειδών, με τη συνεπαγόμενη απώλεια μιας τεράστιας γενετικής κληρονομιάς.

Προκειμένου να καθησυχάσει τους παραγωγούς εσπεριδοειδών, μπορεί η Επιτροπή να δηλώσει:

1. Τι σκοπεύει να κάνει για τη στήριξη της παραγωγής εσπεριδοειδών στη Σικελία και το Νότο της Ιταλίας;

2. Όσον αφορά την αναθεώρηση της ΚΟΑ εσπεριδοειδών, σκοπεύει η Επιτροπή να προβεί σε επανακαθορισμό των ενισχύσεων, προωθώντας τις ενισχύσεις ανά εκτάριο, οι οποίες ανταποκρίνονται περισσότερο στις αρχές της Ατζέντας 2000, έναντι του σημερινού συστήματος ενισχύσεων με βάση τη μεταποιούμενη παραγωγή;

Απάντηση του κ. Fischler εξ ονόματος της Επιτροπής

(10 Απριλίου 2000)

1. Για την επίλυση των διαρθρωτικών προβλημάτων της ιταλικής παραγωγής εσπεριδοειδών, η κοινοτική νομοθεσία προβλέπει δύο ειδών μέτρα: τα επιχειρησιακά προγράμματα των οργανώσεων παραγωγών που προβλέπονται από τον κανονισμό (ΕΚ) αριθ. 2200/96 του Συμβουλίου της 28ης Οκτωβρίου 1996 περί κοινής οργάνωσης αγοράς στον τομέα των οπωροκηπευτικών(1) και τις ενέργειες που προβλέπονται στο πλαίσιο της αγροτικής ανάπτυξης που αποφασίστηκε από τον κανονισμό (ΕΚ) αριθ. 1251/99 του Συμβουλίου της 17ης Μαΐου 1999 για τη θέσπιση καθεστώτος στήριξης στους παραγωγούς ορισμένων αροτραίων καλλιεργειών(2).

2. Επιτροπή θεωρεί ότι η ενίσχυση ανά εκτάριο δεν ενδείκνυται για τον κοινοτικό τομέα παραγωγής εσπεριδοειδών. Η ενίσχυση αυτή δεν ευνοεί την μετατροπή των ποικιλιών η οποία είναι αναγκαία για να ακολουθηθεί η εξέλιξη της ζήτησης.

Επιπλέον, η ενίσχυση ανά εκτάριο μπορεί να προβλεφθεί μόνο εάν εφαρμοστεί για το σύνολο των εκτάσεων συμπεριλαμβανομένων εκείνων των οποίων η παραγωγή προορίζεται για την αγορά νωπών προϊόντων.

(1) ΕΕ L 297 της 21.11.1996.

(2) ΕΕ L 160 της 26.6.1999.
ΓΡΑΠΤΗ ΕΡΩΤΗΣΗ E-0839/00

υποβολή: Konstantinos Hatzidakis (PPE-DE) προς την Επιτροπή

(21 Μαρτίου 2000)

Θέμα: Προβλήματα στην εφαρμογή του Επιχειρησιακού Προγράμματος Εκπαίδευσης και Αρχικής Επαγγελματικής Κατάρτισης του Κοινοτικού Πλαισίου Στήριξης Ελλάδας

Το Μάϊο του 1998 προκηρύχθηκε από το Υπουργείο Παιδείας της Ελλάδας διαγωνισμός για τον εκσυγχρονισμό του διδακτικούλικού για το μάθημα της Χημείας και για τις τρεις τάξεις του λυκείουπό το έργο: Αναδιατύπωση και Εκσυγχρονισμός των Προγραμμάτων Σπουδών φυσικών Επιστημών του Υπουργείου Παιδείας στα πλαίσια του Επιχειρησιακού Προγράμματος Εκπαίδευσης και Αρχικής Επαγγελματικής Κατάρτισης (ΕΠΕΑΕΚ), Υποπρόγραμμα Α1, Μέτρο 1.1 του Κοινοτικού Πλαισίου Στήριξης Ελλάδας.

Τρία εκπαιδευτικά πακέτα εγκρίθηκαν από τον Οργανισμό Εκδόσεων Διδακτικών Βιβλίων και με Υπουργική απόφαση (Γ2 6201) δόθηκε εντολή για την τύπωσή τους. Ωστόσο η διαδικασία της αξιολόγησης ξεπέρασε κατά πολύ τα προβλεπόμενα χρονικά όρια με αποτέλεσμα το Παιδαγωγικό Ινστιτούτο να αναθέσει σε κάποια μέλη του Ινστιτούτου και άλλους, με μεγάλη χρηματική αμοιβή την συγγραφή προσωρινών βιβλίων της χημείας για την σχολική χρονιά 1999-2000, για τα οποία όμως στη συνέχεια αποφάσισε με την πράξηπ' αριθμ. 32/1999 της 24ης Νοεμβρίου 1999 την ανατύπωσή τους με βελτιώσεις και για το χολικό έτος 2000-2001. Την ίδια στιγμή τα τυπικώς εγκριθέντα βιβλία παραμένουν αναξιοποίητα.

Μπορεί να με πληροφορήσει η Επιτροπή:

1. Αν είναι σε γνώση του θέματος.

2. Ποιοι είναι οι λόγοι για τους οποίους τα τρία πακέτα εκπαιδευτικών βιβλίων που αξιολογήθηκαν και εγκρίθηκαν δεν έχουν ακόμη τυπωθεί και δεν έχουν δοθεί στους μαθητές και τους εκπαιδευτικούς.

3. Για ποιον λόγο η Υπουργική απόφαση (Γ2 6201) δεν έχει ακόμηλοποιηθεί.

4. Για ποίους λόγους ανατυπώνονται τα προσωρινά βιβλία που έχουν λάθη και τα ήδη εγκριθέντα παραμένουν αναξιοποίητα.

Απάντηση της κας Διαμαντοπούλου εξ ονόματος της Επιτροπής

(18 Απριλίου 2000)

Στο πλαίσιο του επιχειρησιακού προγράμματος για την εκπαίδευση και την αρχική επαγγελματική κατάρτιση, το Ευρωπαϊκό Κοινωνικό Ταμείο (ΕΚΤ) συγχρηματοδοτεί ενέργειες για τη μεταρρύθμιση των εκπαιδευτικών προγραμμάτων και τον εκσυγχρονισμό του διδακτικούλικού.

Σύμφωνα με τους κανονισμούς σχετικά με τα διαρθρωτικά ταμεία τα κράτη μέλη είναι αρμόδια για την εφαρμογή των προγραμμάτων.

Σύμφωνα με τις πληροφορίες που διαβίβασε στην Επιτροπή το ελληνικόπουργείο Παιδείας το οποίο είναι αρμόδιο για την εφαρμογή του ενλόγω προγράμματος, με την απόφαση Γ2/6201/31.12.99, τοπουργείο ενέκρινε και αποφάσισε να προχωρήσει στην εκτύπωση και χρήση νέου εκπαιδευτικούλικού για τη χημεία του Ενιαίου Λυκείου (π.χ. βιβλία μαθητών, βιβλία καθηγητών, οδηγός εργαστηρίου, διαφάνειες). Παρ'όλα αυτά το παραπάνωλικό δεν ήταν έτοιμο έγκαιρα ώστε να τυπωθεί και να χρησιμοποιηθεί το σχολικό έτος 2000-2001. Επομένως ζητήθηκε η επανεκτύπωση των παλιών βιβλίων ώστε να είναι διαθέσιμα για το σχολικό έτος 2000-2001. Τα επανατυπωμένα παλιά βιβλία θα χρησιμοποιηθούν στο μέλλον ως εναλλακτικά σχολικά βιβλία.
ΓΡΑΠΤΗ ΕΡΩΤΗΣΗ E-0570/00

υποβολή: Christopher Huhne (ELDR) προς το Συμβούλιο

(2 Μαρτίου 2000)

Θέμα: Επέκταση της λήψης αποφάσεων με ειδική πλειοψηφία

Θα δώσει το Συμβούλιο συγκεκριμένα στοιχεία σχετικά με το ποια κράτη μέλη πρότειναν κατά τις δυο πρόσφατες Διακυβερνητικές Διασκέψεις την επέκταση της λήψης αποφάσεων με ειδική πλειοψηφία και σε ποιους τομείς, για ποιους τομείς επήλθε συμφωνία και ποια κράτη μέλη εκδήλωσαν την αντίθεσή τους στην επέκταση της λήψης αποφάσεων με ειδική πλειοψηφία;

Απάντηση

(10 Ιουλίου 2000)

Το Συμβούλιο θα ήθελε ναπενθυμίσει στον αξιότιμο κ. Βουλευτή ότι η Διακυβερνητική Διάσκεψη είναι ένα προσωρινό σώμα το οποίο απαρτίζεται από τους αντιπροσώπους των κυβερνήσεων των κρατών μελών και είναι ανεξάρτητο του Συμβουλίου.

Ως εκ τούτου, το Συμβούλιο δεν έχει το δικαίωμα να απαντά σε ερωτήσεις οι οποίες αφορούν τη διεξαγωγή των εργασιών της Διακυβερνητικής Διάσκεψης, ούτε τις θέσεις που λαμβάνουν στο πλαίσιο αυτής τα κράτη μέλη.

Ο αξιότιμος κ. Βουλευτής γνωρίζει βεβαίως ότι η επέκταση της λήψης αποφάσεων με ειδική πλειοψηφία απασχόλησε επανειλημμένα τις Διακυβερνητικές Διασκέψεις και συγκεκριμενοποιείται σταδιακά, με την εξέλιξη των συνθηκών. Όσον αφορά την πρόοδο που σημειώθηκε στο Μαστρίχτ, το Συμβούλιο τον παραπέμπει σε μελέτη που συνέταξε η Γενική Γραμματεία του Ευρωπαϊκού Κοινοβουλίου (Γενική διεύθυνση μελετών, Υπηρεσία πολιτικών και θεσμικών θεμάτων) τον Ιανουάριο 1996. Όσον αφορά την πρόοδο που σημειώθηκε στο Άμστερνταμ,πενθυμίζεται η συμφωνία να παρίστανται στις συνεδριάσεις της προπαρασκευαστικής ομάδας των εκπροσώπων των κυβερνήσεων των κρατών μελών, δύο ευρωβουλευτές, ως παρατηρητές με δικαίωμα παρέμβασης προκειμένου να προβάλλουν την άποψη του Ευρωπαϊκού Κοινοβουλίου επί παντός συζητούμενου θέματος και οι οποίοι θα διαθέτουν όλη τη σχετική τεκμηρίωση. Με τον τρόπο αυτό, εξασφαλίζεται και η καλύτερη ενημέρωση των ευρωβουλευτών για την πορεία και τα αποτελέσματα των εργασιών.

Όσον αφορά τη σημερινή Διακυβερνητική Διάσκεψη, ισχύουν τα ίδια. Επομένως, ο αξιότιμος κ. Βουλευτής θα ενημερωθεί σχετικά με την πρόοδο των εργασιών της Διακυβερνητικής και ιδίως σχετικά με τις θέσεις που έχουν λάβει οι παρατηρητές του Ευρωπαϊκού Κοινοβουλίου επί του θέματος της επέκτασης της ειδικής πλειοψηφίας.
ΓΡΑΠΤΗ ΕΡΩΤΗΣΗ E-0999/00

υποβολή: Neil MacCormick (Verts/ALE) προς την Επιτροπή

(31 Μαρτίου 2000)

Θέμα: Πορθμειακά δρομολόγια σε απομακρυσμένες περιοχές

Έχει η Επιτροπή επίγνωση της ολοκληρωτικής εξάρτησης των κοινοτήτων απομακρυσμένων νήσων, όπως λ.χ. των Εβρίδων, των νήσων Όρκνυ και των νήσων Σέτλαντ, από την ύπαρξη τακτικών πορθμειακών δρομολογίων και της ανάγκης να διατηρηθούν τα δρομολόγια ακόμη κι αν δεν είναι εμπορικά βιώσιμα; Δεν συμφωνεί η Επιτροπή ότι η εφαρμογή καθαρά δογματικών μέτρων για την ιδιωτικοποίηση αυτών των δρομολογίων θα αντιμετωπιζόταν εξαιρετικά αρνητικά από τις κοινότητες που εξυπηρετούνται από πορθμεία όπως το καληδονικό MacBrayne;

Απάντηση της κας de Palacio εξ ονόματος της Επιτροπής

(15 Μαΐου 2000)

Η Επιτροπή έχει πλήρη επίγνωση της εξάρτησης των απομακρυσμένων κοινοτήτων νήσων όπως οι Εβρίδες, τα Ώρκνις και οι νήσοι Σέτλαντ από σωστές πορθμειακές γραμμές και την ανάγκη να διατηρηθούν τα δρομολόγια τα οποία από μόνα τους δεν θα ήταν εμπορικώς βιώσιμα. Ο κανονισμός (EEΚ) αριθ. 3577/92 του Συμβουλίου της 7ης Δεκεμβρίου 1992 για την εφαρμογή της αρχής της ελεύθερης κυκλοφορίας τωνπηρεσιών στις θαλάσσιες μεταφορές στο εσωτερικό των κρατών μελών (θαλλάσιες ενδομεταφορές καμποτάζ)(1) λαμβάνει ειδικώςπόψη τις μεταφορικές ανάγκες των νησιωτικών περιοχών και καθιερώνει στο άρθρο 4 τις συνθήκες κάτω από τις οποίες τα κράτη μέλη δύνανται να συνάπτουν συμβάσεις παροχής δημόσιαςπηρεσίας ή να επιβάλουνποχρεώσεις παροχής δημόσιαςπηρεσίας ως προϋπόθεση για την παροχήπηρεσιών ενδομεταφορών, σε ναυτιλιακές εταιρείες που εκτελούν τακτικές γραμμές από και προς νησιά, καθώς και μεταξύ νησιών.

Όσον αφορά την ιδιωτικοποίηση των εν λόγω γραμμών,πενθυμίζεται ότι η συνθήκη καθιερώνει τόσο την αρχή της αμεροληψίας σε σχέση με το ιδιοκτησιακό καθεστώς, όσο και την αρχή της ισότητας μεταξύ δημοσίων και ιδιωτικών επιχειρήσεων.

(1) ΕΕ L 364 της 12.12.1992.
ΓΡΑΠΤΗ ΕΡΩΤΗΣΗ E-0430/00

υποβολή: Pat Gallagher (UEN) προς την Επιτροπή

(23 Φεβρουαρίου 2000)

Θέμα: Ανάπτυξη, έλεγχος καταλληλότητας και νομική αποδοχή εναλλακτικών μεθόδων στα πειράματα με ζώα

Στις 22 Οκτωβρίου 1997 το Ευρωπαϊκό Κοινοβούλιο ενέκρινε έκθεση της κ. Roth-Behrendt (A4-0277/1997 (1)) στην οποία καλείτο η Επιτροπή, μεταξύ άλλων, να:

- υποβάλει αμελλητί πρόταση για την κατάργηση των πειραμάτων για τα τελικά καλλυντικά προϊόντα

- λάβει θετικά και επείγοντα μέτρα για να δοθεί νέα ώθηση στην ανάπτυξη εναλλακτικών μεθόδων.

Θα μπορούσε η Επιτροπή να αναφέρει τί μέτρα έχουν ληφθεί μέχρι σήμερα, ή τί μέτρα προτείνει να ληφθούν για να ικανοποιηθούν τα αιτήματα που εμφαίνονται στην έκθεση του Κοινοβουλίου;

Θα μπορούσε να αναφέρει η Επιτροπή κατά πόσον τάσσεταιπέρ της πλήρους κατάργησης της χρήσης ζώων στα πειράματα τελειωμένων προϊόντων, και στην περίπτωση που συμβαίνει κάτι τέτοιο τί χρονοδιάγραμμα και ποιά στρατηγική προτίθεται να εφαρμόσει για να επιτύχει αυτή την απαγόρευση;

Θα μπορούσε να αναφέρει η Επιτροπή τί μέτρα προτίθεται να λάβει σε συνδυασμό με την Γενική Διεύθυνση Έρευνών μέσω του προγράμματος πλαισίου ή άλλων μέσων για την προώθηση της ανάπτυξης εναλλακτικών μεθόδων;

(1) ΕΕ C 339 της 10.11.1997, σελ. 47.

Απάντηση του κ. Liikanen εξ ονόματος της Επιτροπής

(29 Μαρτίου 2000)

Η Επιτροπή εκπονεί επί του παρόντος σχέδιο πρότασης για οδηγία του Ευρωπαϊκού Κοινοβουλίου και του Συμβουλίου, η οποία τροποποιεί για έβδομη φορά την οδηγία 76/768/ΕΟΚ της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(1). Το σχέδιο στην παρούσα του μορφή εισάγει μόνιμη και οριστική απαγόρευση της τέλεσης πειραμάτων σε ζώα για τελειωμένα καλλυντικά προϊόντα στην επικράτεια των κρατών μελών. Η εν λόγω πρόταση θα συμμορφούται με το αίτημα του Ευρωπαϊκού Κοινοβουλίου στο οποίο αναφέρεται το Αξιότιμο Μέλος του Κοινοβουλίου. Το προτεινόμενο χρονοδιάγραμμα για την θέση σε ισχύ της εν λόγω απαγόρευσης θα είναι η ημερομηνία της θέσης σε ισχύ της οδηγίας.

Η Επιτροπή λαμβάνει μέτρα για να συνεχίσει την προώθηση της έρευνας στην ανάπτυξη και επικύρωση εναλλακτικών μεθόδων στον τομέα των καλλυντικών προϊόντων. Το πέμπτο πρόγραμμα πλαίσιο δράσεων έρευνας, τεχνολογικής ανάπτυξης και επίδειξης (ΕΤΑ) 1998-2002(2) προβλέπει τέτοιου είδους έρευνα. Ειδικότερα, στο πλαίσιο της τρίτης κεντρικής δράσης Το εργοστάσιο κύτταρο του ειδικού προγράμματος με θέμα Ποιότητα ζωής και διαχείριση εμβίων πόρων, η Επιτροπή στηρίζει την ανάπτυξη καινοτόμων in vitro δοκιμών και μεθόδων εξέτασης ωςποκατάσταση των δοκιμών σε ζώα.

(1) ΕΕ L 262 της 27.9.1976.

(2) ΕΕ L 26 της 1.2.1999.
ΓΡΑΠΤΗ ΕΡΩΤΗΣΗ E-1561/00

υποβολή: Glyn Ford (PSE) προς την Επιτροπή

(18 Μαΐου 2000)

Θέμα: Τροποποίηση της απόφασης Bosman

Σε περίπτωση που τροποποιείτο η απόφαση Bosman, πώς θα πρότεινε η Επιτροπή να αντιμετωπισθεί το ζήτημα των κεκτημένων δικαιωμάτων των εγγεγραμμένων σε σωματεία ποδοσφαιριστών από ξένα κράτη που βρίσκονται ήδη στην ΕΕ; Θα είναι η μεταβατική περίοδος μεγαλύτερη από 20 χρόνια ή θα επιχειρήσει η Επιτροπή να εξαγοράσει αυτά τα δικαιώματα και, αν ναι, τι ύψους αποζημίωση θα καταβληθεί και ποιαπολογίζεται να είναι η συνολική δαπάνη;

Απάντηση της κ. Διαμαντοπούλου Εξ ονόματος της Ευρωπαϊκής Επιτροπής

(27 Ιουνίου 2000)

Η Ευρωπαϊκή Επιτροπήπενθυμίζει στον κ. βουλευτή ότι η θέση της για την απόφαση Bosman(1) αναπτύχθηκε στην έκθεση του Ελσίνκι για τον αθλητισμό(2). Η Ευρωπαϊκή Επιτροπή εφιστά την προσοχή του κ. βουλευτή στο γεγονός ότι η απόφαση Bosman επιβεβαιώθηκε πρόσφατα από το δικαστήριο στηνπόθεση Lehtonen στις 13 Απριλίου 2000. Συνεπώς είναι απίθανο να τροποποιηθεί στο ορατό μέλλον.

(1) Υπόθεση C-415/93 ECR 1995, σελ. I-4921.

(2) Έκθεση της Επιτροπής στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας του στο κοινοτικό πλαίσιο COM(1999)644 τελικό.
ΓΡΑΠΤΗ ΕΡΩΤΗΣΗ E-1012/00

υποβολή: Cristiana Muscardini (UEN) προς την Επιτροπή

(31 Μαρτίου 2000)

Θέμα: Νομοθεσία σχετικά με την εισαγωγή και την κατοχή επικίνδυνων ζώων

Ο αριθμός των σπάνιων και επικίνδυνων ζώων στην Ιταλίαπολογίζεται, σύμφωνα με δημοσιογραφικές πηγές, σε 11.200 τουλάχιστον. Από καιρού εις καιρόν δημοσιεύονται ειδήσεις σύμφωνα με τις οποίες άγρια ζώα κατασπάραξαν ή τραυμάτισαν βαρύτατα τους κυρίους τους ή ανυπεράσπιστους πολίτες που βρέθηκαν στο δρόμο

τους. Η διατήρηση των ζώων αυτών ρυθμίζεται νομοθετικά όσον αφορά τους ζωολογικούς κήπους, αλλά για την ιδιωτική φύλαξηπάρχουν ίσως απλοί κανόνες ασφάλειας και τα εν λόγω ζώα ζουν γενικώς σε αφόρητεςγειονομικές συνθήκες. Στην Ιταλίαφίσταται ηποχρέωση της δήλωσης των ζώων αυτών, σύμφωνα με τη Σύμβαση της Ουάσινγκτον του 1975, αλλά οι επίσημοι αριθμοί δικαιολογούν φόβους ότι πολλά από τα ζώα αυτά εισάγονται και διατηρούνται παράνομα.

1. Υφίστανται στην ΕΕ κοινοί κανόνες για την εισαγωγή και τη διατήρηση αυτής της κατηγορίας ζώων;

2. Στην αντίθετη περίπτωση, συμμορφώνονται όλα τα κράτη μέλη με τη Σύμβαση της Ουάσινγκτον;

3. Ποιες εγγυήσειςπάρχουν για την ασφάλεια των πολιτών, όταν τα ζώα αυτά διατηρούνται από ιδιώτες;

4. Με βάση ποια κριτήρια και παραμέτρους καθορίζονται οι σχετικοίγειονομικοί όροι για τα ζώα και τον άνθρωπο;

5. Υπάρχουν ειδικοί λόγοι, εκτός από αυτούς που συνδέονται με την επιστημονική έρευνα και τα θεάματα, για τους οποίους επιτρέπεται σε ιδιώτες να εισάγουν και να διατηρούν άγρια ζώα;

Απάντηση της κας Wallstrm εξ ονόματος της Επιτροπής

(25 Μαΐου 2000)

Ο κανονισμός (ΕΚ) αριθ. 338/97 του Συμβουλίου της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους(1) περιέχει διατάξεις για τη μεταφορά, την εκτροφή και τη φύλαξη των ειδών της άγριας πανίδας που περιλαμβάνονται στα παραρτήματα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES).

Όσον αφορά τους όρουςγειονομικού ελέγχου, οι κανόνες εισαγωγής καθορίστηκαν από τις διατάξεις της οδηγίας 92/65/ΕΟΚ του Συμβουλίου της 13ης Ιουλίου 1992 που καθορίζει τους όρουςγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δενπόκεινται, όσον αφορά τους όρουςγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ(2). Ειδικοί όροι προβλέπονται για τη μετακίνηση των ζώων μεταξύ των ζωολογικών κήπων.

Όλα τα άλλα μέτρα που αφορούν τους περιορισμούς εισαγωγής ή κατοχής μη κατοικίδιων ζώων ή τα ζητήματα που σχετίζονται με τα προβλήματα που απορρέουν από την εκτροφή εξωτικών ζώων σε άλλους τόπους εκτός των ζωολογικών κήπων, δεν εμπίπτουν στις κοινοτικές αρμοδιότητες.

(1) ΕΕ L 61 της 3.3.1997.

(2) ΕΕ L 268 της 14.9.1992.
ΓΡΑΠΤΗ ΕΡΩΤΗΣΗ E-1419/00

υποβολή: Bill Miller (PSE) προς την Επιτροπή

(5 Μαΐου 2000)

Θέμα: Σταθερή επένδυση

Μπορεί η Επιτροπή να αναφέρει το πλέον πρόσφατο ποσοστό συμμετοχής του ΑΕγχΠ που κάθε κράτος μέλος δαπανά για σταθερή επένδυση;

Απάντηση του κ. Solbes Mira εξ ονόματος της Επιτροπής

(23 Ιουνίου 2000)

>ΚΤΜ ΟΠΝΒΧΒ>